google/wiki40b huggingface dataset:
Algirdas Berželionis

Biografija

1957 m. baigė Valkininkų vidurinę mokyklą, 1964 m. Vilniaus universiteto Istorijos–filologijos fakultete – žurnalistikos specialybę. 1971–1973 m. mokėsi Leningrado aukštosios partinės mokyklos žurnalistikos skyriuje.
1964–1968 m. Kretingos rajono laikraščio „Švyturys“ atsakingasis sekretorius, redaktoriaus pavaduotojas, 1968–1971 m. – Skuodo rajono laikraščio „Mūsų žodis“ redaktorius, 1973–1981 m. – Vilniaus rajono laikraščio „Draugystė“ redaktorius. 1981–1982 m. leidinio „Lesnaja promyšlennost“ (Miško pramonė) korespondentas, 1982 m. – Lietuvos televizijos ir radijo komiteto Radijo informacijos vyriausiosios redakcijos vyresnysis redaktorius. 1982–2005 m. žurnalo „Mūsų girios“ vyriausias redaktorius. Daugiausia rašė gamtosaugos, miškininkystės, Lietuvos istorijos klausimais.  Parengė spaudai knygą „Mano Vilnija“.
Buvo Lietuvos žurnalistų sąjungos, Lietuvos miškininkų sąjungos, Lietuvos profesinių sąjungų federacijos narys. Daugelio kūrybinių konkursų premijų laimėtojas.
Kim Taek-Yong

Kim Taek Yong (g. 1989 m., kor. 김택용), populiariai žinomas pseudonimu Bisu arba Bisu[Shield] - profesionalus StarCraft: Brood War žaidėjas iš Pietų Korėjos. Jis yra du kartus Pietų Korėjos MSL lygos čempionas, sykį laimėjęs sidabrą. 2012 m. balandį jo komanda laimėjo pirmąją vietą pagrindinėje Korėjos komandinėje BroodWar lygoje – SK Planet Proleague, kai finale lemiamame „tūzų“ mače Bisu įveikė BroodWar legendą Lee Young Ho (Flash). Taip pat užėmęs pirmąją vietą World Cyber Games Korėjos čempionate ir kituose turnyruose. Bisu priklauso „SK Telecom T1“ komandai.
Žaidžia protosų rase, gerbėjų pramintas „Revoliucionieriumi“ dėl inovatyvių strategijų sukūrimo, kurios vėliau tapo standartinėmis protosų prieš zergus mačuose. Broodwar karjeros pabaigoje Pagal ELO reitingą jis užėmė antrąją vietą, šeštąją pagal KeSPA reitingą. Team Liquid balsavime išrinktas geriausiu visų laikų protosų žaidėju.
2012 m. kartu su kitomis KeSPA komandomis perėjo prie profesionalaus StarCraft 2 žaidimo. 2013 m. rugsėjo 9 d. paskelbė apie profesionalaus žaidėjo karjeros pabaigą.
Bisu korėjietiškai reiškia durklą.
Ąžuolyno miškas

Ąžuolyno miškas (Dūkštų ąžuolynas) – miškas Vilniaus rajono savivaldybės teritorijoje, Neries regioniniame parke, 1,5 km į šiaurės vakarus nuo Dūkštų, Dūkštos dešiniajame krante, didžiausia natūrali ąžuolų giria Lietuvoje. Per pietinę dalį eina plentas  108  Vievis–Maišiagala–Nemenčinė .

Medynas

Miško plotas 350 ha, mišku apaugę 291 ha. Valstybinės reikšmės miško 320 ha; priklauso Vilniaus miškų urėdijai, Dūkštų girininkijai. 12% miško – rezervatinis, 75% – ekosistemų apsaugos ir rekreacinis, 13% – ūkinis. Paviršius lygus.
Augavietės labai derlingos, laikinai užmirkusios, normalaus drėgnumo ir šlaitinės.
Kultūrinės kilmės medynų 17 %, ąžuolynų 60 %, eglynų 12 %, beržynų 9 %, drebulynų 8 %, pušynų 5%, juodalksnynų 3 %, uosynų 2 %, baltalksnynų 1 %.
Ąžuolynų vidutinis amžius 147 m., bonitetas 11,6 m., skalsumas 0,60, tūris 200 m³/ha.
Jaunuolynai sudaro 9 %, pusamžiai medynai 23 %, pribręstantys 12 %, brandūs 44 %.
Kasmet priauga 4 m³/ha. 75% medynų seni (apie 160 metų), savaiminės kilmės.
Vasarą ir rudenį miške susirenka didelės bandos šernų.

Pažintinis takas

Vilniaus miškų urėdijos miškininkai ąžuolyne įrengė 2,2 km ilgio pažintinį taką su medinių lentelių danga. Taką prižiūri Dūkštų girininkija ir Neries regioninio parko direkcija. Palei taką pastatyta daugiau nei 38 medinės skulptūros, vaizduojančios lietuvių mitologijos ir legendų personažus. Skulptūrų autoriai – tautodailininkai Nauris Valuckas, Erikas Motiejutis ir D. Mačiokas. Šalia tako įrengti informaciniai stendai, kuriuose pateikta informacija apie ąžuolyno florą ir fauną.

Istorija

Dūkštų ąžuolyno pakraštyje yra akmuo su spėjamomis runomis, kurių iki šiol niekam nepavyko perskaityti.
1863 m. ąžuolyne buvo įsikūręs sukilėlių štabas.
Daiva Tamulevičienė

Biografija

1990 m. baigė Vilniaus pedagoginį institutą, istorikė. 1990–2008 m. dirbo Varėnos „Ąžuolo“ vidurinės mokyklos mokytoja (metodininkė). 2009 m. baigė M. Romerio universiteto Europos Sąjungos politikos ir administravimo magistrantūrą. Nuo 2009 m. Varėnos kultūros centro kultūrinės veiklos vadybininkė.
Lietuvos centro sąjungos (nuo 2005 m. Lietuvos centro partijos) narė.
2000–2003 m., 2003–2007 m. ir nuo 2007 m. Varėnos rajono savivaldybės tarybos narė.
Sutuoktinis Algis, vaikai Agnė, Paulius.
Ndžamena

Istorija

Miestą apie 1900 metus įkūrė prancūzai ir pavadino Fort Lamiu (Fort-Lamy). Miestas vystėsi kaip kolonijos administracinis centras ir Prancūzų Vakarų Afrikos kolonijos karinis centras. 1960 m. tapo nepriklausomo Čado sostine, o 1973 m. jam suteiktas Ndžamenos vardas. Apie 1980 metus miestas nukentėjo dėl politinės suirutės.
Vilkmergės pavietas

Stalininkai

Jonas Berlič Strutinskis (lenk. Jan Berlicz Strutyński) - Vilkmergės pavieto stalininkas.
Želvos gimnazija

Istorija

Mokykla savo metus skaičiuoja nuo 1909 m., kai Želvoje buvo įkurta Vilniaus gubernijos Vilniaus apskrities Giedraičių valsčiaus Paželvių gyvenvietės Bikonių pradinė mokykla. Išlikę šios mokyklos steigimo dokumentai. Mokykla įsikūrė privačiame name. Joje mokėsi 47-67 mokiniai. Materialinė bazė buvo skurdi, mokyklos išlaikymui lėšos menkos.
1914 m. Bikonių (Želvos) mokykla perkelta į valstybės lėšomis pastatytas patalpas už miestelio – Dainiškėse. 1918 m. jau veikė lietuviška mokykla. Iki 1939 m. mokykla nesutalpino visų besimokančių, todėl buvo mokoma net keliuose pastatuose. 1939 m. pastatyta nauja mokykla, kurioje tilpo visi šešių komplektų Želvos pradžios mokyklos mokiniai. joje mokėsi 165 mokiniai, dirbo 5 mokytojai.
1944 m. mokykla performuota į progimnaziją, kurioje mokėsi 254 mokiniai. 1946 m. mokykla – jau gimnazija. 1950 m. Želvos vidurinė mokykla išleido pirmąją abiturientų laidą. Tuo metu mokėsi 546 mokiniai. 1970 m. prie mokyklos pastatytas 12 klasių priestatas su sporto sale.
Nilo karštinė

Nilo karštinė – virusinis susirgimas, pirmą kartą aptiktas Ugandoje 1937 m. Labiau išplitęs šiaurinėje Afrikoje. Būdingas islamiškiems kraštams. Europoje retas, tačiau nuo 1999 m. atsirado ir JAV (Niujorke registruoti 62 atvejai ir 7 mirtys), ir kelia problemų. Perneša uodai, užkratas plinta paukščių ekosistemoje. Kanadoje, JAV nuo šio viruso krito šimtai žirgų. 2003 m. vasarą Baltųjų Rūmų sode aptikta 12 nuo šios ligos kritusių paukščių.
Bene Berakas

Istorija

Minimas nuo Biblijos laikų, dabartinis miestas įkurtas 1924 m.
Kolono sala

Kolono sala (isp. Isla Colón – „Kolumbo sala“) – sala šiaurės vakarų Panamoje, didžiausia ir nutolusi toliausiai į šiaurę Bokas de Toro salyne. Plotas – 61 km². Salą iš pietų skalauja Almirantės įlanka. Vakaruose Boka del Drago sąsiauriu atskirta nuo žemyno, rytuose Bokas del Toro kanalu atskirta nuo Bastimentoso salos.
Kolono salos pietryčiuose įsikūręs Bokas del Toro miestas. Greta jo yra tarptautinis oro uostas. Sala taip pat pasiekiama keltais, vandens taksi. Svarbus Panamos turistinis objektas.
Justas Pažarauskas

Biografija

Regėjimo neteko dar mokyklos laikais – dirbdamas su staklėmis patyrė sunkią traumą, visiškai prarasdamas regėjimą. 
Vilniaus kolegijoje baigė įstaigų administravimo studijų programą. Dirba Lietuvos aklųjų bibliotekoje leidybos skyriaus operatoriumi: spausdina audio knygų kompaktinius diskus, tvarko audioknygų formatus, spausdina knygų aprašus ir kitus tekstus brailio spausdintuvu bei atlieka kitus reikiamus darbus.
Estijos futbolo supertaurė

Estijos futbolo supertaurė – trofėjus, dėl kurio nuo 1997 m. kasmet varžosi Estijos čempionai ir taurės laimėtojai.
Latvijos Respublikos nepriklausomybės atkūrimas

Deklaracija

Deklaracija skelbė, kad Latvija nuo TSRS aneksijos 1940 m. išliko de jure nepriklausoma valstybė. Sprendimą dėl 1940 m. neteisėto Latvijos įjungimo į Tarybų Sąjungą lėmė slaptas Molotovo-Ribentropo paktas. Deklaracijoje buvo pažymėta apie laikiną Latvijos TSR įstatymų galiojimą iki Latvijos 1922 m. Konstitucijos veiklos atkūrimo. Latvijos piliečiams buvo garantuotos socialinės, ekonominės, kultūrinės ir politinės teisės pagal tarptautinę teisę. Santykiai su TSRS buvo planuojami remiantis 1920 m. Rygos taikos sutartimi.
Nepriklausomybės atkūrimo deklaraciją pasmerkė Latvijos komunistų partija, apkaltinusi jos rengėjus istorijos faktų falsifikavimu ir pareikalavusi tokio klausimo sprendimui surengti referendumą. 1990 m. gegužės 14 d. TSRS prezidentas Michailas Gorbačiovas pranešė apie Latvijoje priimtos Deklaracijos prieštaravimą TSRS Konstitucijai.

Nepriklausomybės atkūrimo prielaidos

Latvių tautos nacionalinis atgimimas prasidėjo apie 1988 m. Tuomet TSRS valstybėje vykusios reformos skatino Latvijos nepriklausomybės šalininkų veiklą. 1988 m. spalio 8-9 dienomis Rygoje įvyko Latvijos Tautos fronto suvažiavimas. 1990 m. kovo 18 d. pirmą kartą įvyko tikri rinkimai į Latvijos TSR Aukščiausiąją Tarybą. Tai nebebuvo įprasti rinkimai, kurių metu liaudies sprendimams dirigavo TSRS Komunistų partija. Rinkėjai daugiausiai balsų skyrė Latvijos Tautos fronto ir Latvijos Nacionalinės nepriklausomybės sąjūdžio remiamiems atstovams. Tų metų gegužės 4 d. Latvijos TSR AT priėmė Deklaraciją dėl Latvijos nepriklausomybės atkūrimo. Iš valstybės pavadinimo buvo išbraukti žodžiai Tarybų Socialistinė, susigrąžintas himnas, herbas, vėliava.
1991 m. Rugpjūčio pučo Maskvoje metu naujasis Latvijos Respublikos parlamentas paskelbė ir patį nepriklausomybės atkūrimo konstitucinį aktą, kuriuo atnaujintas 1922 m. Konstitucijos galiojimas. 1991 m. rugsėjo 17 d. atkurta Latvijos narystė Jungtinėse Tautose.
1993 m. birželio 5-6 dienomis buvo išrinktas Latvijos Respublikos parlamentas Saeima, kurią sudarė 100 deputatų. Rinkimai vyko partine sistema. Daugumą laimėjo centristinių ir dešiniųjų partijų kandidatai. Kairiosios politinės jėgos Latvijoje nebuvo populiarios, nes buvo atvirai prorusiškos ar protarybinės. Imperijos šalininkams patekti į parlamentą buvo keblu, nes rinkimuose pagal griežtas pilietybės įstatymo nuostatas galėjo dalyvauti tik Latvijos piliečiai. Daugelis tarybinių migrantų Latvijos pilietybę pasirinkti arba negalėjo, arba nenorėjo. Be to, uždrausta kandidatuoti asmenims, kurie dirbo Latvijos komunistų partijoje po 1991 m. sausio 13 d.
1994 m. rugpjūčio 31 d. iš Latvijos teritorijos baigti išvesti paskutiniai Rusijos kariuomenės daliniai.
Nomuka

Nomuka – sala Tongoje, Ha'apai salyne, 105 km į šiaurę nuo Tongatapu.
Sala koralinės kilmės, trikampio formos. Plotas 7,12 km². Aukštis iki 51 m. Lagūnos gylis 1,5 m. Už 30 km nuo Nomukos yra veikiantis Fonuafo'ou ugnikalnis. Saloje gyvena 550 gyventojų (1996).
Žvejyba, tropinių kultūrų auginimas, prekyba. Yra viena vidurinė ir dvi pradinės mokyklos bei vaikų darželis. 7 bažnyčios.
1664 m. Nomukos salą pasiekė olandų keliautojas Abelis Tasmanas ir pavadino Roterdamu. 1774 m. salyną tyrinėjo Džeimsas Kukas.
Meršta

Geografija

Meršta yra 37 km į šiaurę nuo Stokholmo ir 4 km nuo oro uosto Arlandos.

Gyventojai

2005 metais mieste gyveno 23 416 žmonės.
Dvisparnis lėktuvas

Dvisparnis lėktuvas (biplanas) – orlaivis, turintis du fiksuotus sparnus, dažniausiai vieną įtvirtintą virš fiuzeliažo, kitą – po juo. Dvisparnis lėktuvas paprastai turi daugiau keliamosios galios už tokio paties dydžio ir sparnų pločio viensparnį. Biplanas taip pat stabilesnis ore, tačiau yra lėtesnis už dabar labiau paplitusį vieno sparno lėktuvą.
Populiariausias dvisparnis lėktuvas Lietuvoje 2006 m. buvo Antonov An-2 (vadinamasis „kukurūznikas“).
Elżbieta Bieńkowska

Biografija

1989 m. baigė Jogailos universiteto Orientalistikos fakultetą, 1996 m. Lenkijos Nacionalinę viešojo administravimo mokyklą, o 1998 m. Varšuvos Aukštosios ekonomikos mokyklos podiplomines studijas. Moka persų kalbą.
1996–1998 m. Katovicų vaivadijos valdybos Ūkio departamento inspektorė, 1999 m. Katovicų vaivados Vaivadijos plėtros strategijos įgaliotinė, 1999–2007 m. Silezijos vaivadijos maršalkos valdybos Regioninės plėtros skyriaus direktorė.
2007 m. lapkričio 16 d. paskirta Lenkijos regioninės plėtros ministre, nuo 2013 m. lapkričio mėn. - kartu buvo ir vicepremjerė. 
Nuo 2014 m. lapkričio 1 d. – Jean-Claude Junckerio vadovaujamos Europos Komisijos narė, atsakinga už vidaus rinką, pramonę, verslumą ir MVĮ.
Naradava

Aplinkinės gyvenvietės

Kauniai – 1 km
BIRŽAI – 4 km
Balandiškiai – 2 km
Klausučiai (Biržai) – 1,8 km
Jokšiai (Šiauliai)

Istorija

1950–1991 m. kaimas priklausė Micaičių kolūkiui.

Aplinkinės gyvenvietės

Padvaiskiai – 2,1 km
KURŠĖNAI – 5 km 
 Čiuiniai – 1,2 km
Liepkalnis – 3,8 km
Vileišiai – 5,5 km
ŠIAULIAI – 26 km
Saulučiai – 1,1 km
Papelkiai – 0,8 km
Bacaičiai – 2,5 km
Porveniras

Istorija

Povernirą (ispaniškai „pasiektinas“) 1883 m. įkūrė aukso ieškotojai iš Čilojės ir Kroatijos.
SI (sistema)

SI (sutrump. pranc. Le système international d’unités) – tarptautinė matavimo vienetų sistema, priimta 1960 m. 11-oje Tarptautinėje matų ir svorių konferencijoje (pranc. Conférence Générale des Poids et Mesures, CGPM), kurioje dalyvavo 36 valstybės (įskaitant JAV). Sistema SI turi septynis pagrindinius vienetus – metrą, kilogramą, sekundę, amperą, kelviną, kandelą ir molį.
2018 m. lapkričio 26 d. CGPM nutarė pakeisti sistemos SI pagrindinių fizikinių dydžių vienetų apibrėžimus ir susieti juos su patikslintomis fundamentaliųjų gamtos konstantų vertėmis. Naujoji SI įsigaliojo 2019 m. gegužės 20 d.

Istorija

Dešimtainės metrinės matų sistemos idėja priskiriama vienam iš Londono karališkosios draugijos įkūrėjų, filosofui ir dvasininkui Dž. Vilkinsui (1614–1672). Tačiau idėja buvo įgyvendinta tik po revoliucijos Prancūzijoje, kai jos Konstitucinė asamblėja 1795 m. nutarė įvesti visai naują ir daug patogesnę matų sistemą, kurios kartotinių vienetų santykiai būtų dešimties pagrindu (pvz., 1 kg = 1000 g). Tikėtasi, jog  naujos sistemos įvedimas sutiktų mažiau pasipriešinimo nei vienos kurios šalies matų primetimas kitoms šalims. 1799 m. Respublikos archyve Paryžiuje buvo įkurdinti pirmieji du platininiai etalonai – metro, kurio ilgis susietas su Žemės perimetru, ir kilogramo, lygaus litro vandens masei esant +4 °C temperatūrai. Vėliau sistema papildyta sekunde, apibrėžta remiantis astronominiais reiškiniais. Atsirado sistema CGS, kurios pagrindas – centimetras, gramas ir sekundė.
1875 m. septyniolika šalių pasirašė Metro konvenciją. Metro konvencija įkūrė Tarptautinį svorių ir matų biurą (pranc. Bureau International des Poids et Mesures, BIPM), pavaldų Generalinei svorių ir matų konferencijai (pranc. Conférence Générale des Poids et Mesures, CGPM) ir prižiūrimą Tarptautinio svorių ir matų komiteto (pranc. Comité International des Poids et Mesures, CIPM). Be to, Generalinė konferencija numatė nuolatinę organizacinę struktūrą, kuria remdamosi valstybių narių vyriausybės išvien veiks visais matavimo vienetų klausimais.
Po Konvencijos imta kurti naujus metro ir kilogramo prototipus, kuriuos 1889 m. patvirtino I CGPM. Kartu su astronomine sekunde šie vienetai sudarė sistemą MKS (metras, kilogramas, sekundė). Vėliau sistema papildyta elektros srovės stiprumo vienetu amperu. Sistema MKSA patvirtinta 1946 m. 1954 m. ji papildyta temperatūros vienetu kelvinu ir šviesos intensyvumo vienetu kandela. 1960 m. sistemai suteiktas Tarptautinės vienetų sistemos (pranc. Système International d’Unités), arba tiesiog SI, vardas. Galiausiai po ilgų diskusijų 1971 m. SI buvo papildyta medžiagos kiekio vienetu moliu ir nuo to laiko SI turi septynis pagrindinius vienetus. 2018 m. lapkričio 26 d. CGPM nutarė sistemos SI pagrindinių fizikinių dydžių vienetų apibrėžimus pakeisti ir nuo 2019 m. gegužės 20 d. susieti juos su patikslintomis fundamentaliųjų gamtos konstantų vertėmis.
Poveikis

Poveikis, įtaka - veiksmas, procesas, jėga, kurių pasekmės yra akivaizdžios. Įtaka padaroma be tiesioginių pastangų ar ketinimo. Poveikis gali būti vidinis, kurį sukelia įmonės infrastruktūra, resursų kokybė ar įmonės kultūrą. Jis taip pat gali būti išorinis, kurį gali sukelti technologija, paslaugos tiekėjas ar gamintojas ar reguliavimai. Poveikis išreiškiamas stiprumu, silpnumu, galimybe ir grėsme organizacijai. Taip pat poveikį galima išreikšti rizika arba potencialiu apdovanojimu.
Daniel Ewing

Karjera

Studijavo Duke universitete. 2001–2005 m. žaidė Duke universiteto komandoje, kurią treniruoja treneris Maikas Kryževskis. 2005 m. NBA naujokų biržoje 32 numeriu buvo pašauktas Los Andželo „Clippers“ komandos. Su šia komanda sužaidė du sezonus, abukart kaip atsarginis žaidėjas. Per 127 sužaistas reguliariųjų sezonų rungtynes jis vidutiniškai rinko po 3 taškus, atkovodavo po vieną kamuolį ir atlikdavo po vieną rezultatyvų perdavimą.
2007 m. paliko NBA ir persikėlė rungtyniauti į Europą, kur žaidė Rusijos, Lenkijos, Ukrainos, Turkijos, Prancūzijos, Lietuvos lygose.
Pžitulų valsčius

Istorija

Nuo V a. pr. m. e. iki XIII a. šiose vietovėse gyveno lietuviams artima baltų gentis – jotvingiai. Nuo XV a. šias vietoves pradėjo kolonizuoti mozūrai ir lenkai. Nuo X a. iki 1526 m. priklausė Lenkijos karalystės Mazovijos kunigaikštystei. Nuo 1529 m. iki 1569 m. Liublino unijos Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919-1939 m. priklausė Lenkijos tarpukario Balstogės vaivadijai. 1939–1941 m. ir 1944 m. priklausė Tarybų Sąjungos Baltarusijos TSR, Balstogės srities, Jedvabno rajonui. 1941-1945 m. priklausė Trečiajam Reichui. Nuo 1945 m. priklauso Lenkijai. 1945-1975 m. priklausė Balstogės vaivadijai. 1975-1999 m. priklausė Lomžos vaivadijai.

Administracinis suskirstymas

Bagienicė, Boravskiai, Chžanovas, Dolivai, Gardotai, Gžimkai, Kubra Pžebuduvka, Miečkai, Mročkai, Nova Kubra, Obritkai, Pienki Okopne, Pžitulai, Pžitulų Kolonija, Pžitulų Lasas, Stara Kubra, Supai, Tžaskai, Vagai ir Vilamovas.
Simonas Paulius

Karjera

Karjerą pradėjo FBK Kaunas. 
Žaidė eilę sezonų Latvijoje, atstovavo FK Ventspils. Su šiuo klubu du kartus tapo Latvijos čempionu,  bei du kartus iškovojo Latvijos futbolo taurė.
2018 m. grįžo į Lietuvą atstovavo FK Kauno Žalgiris, tačiau sezono nebaigė, nes persikėlė į Lenkiją. 
Šiuo metu yra KS Widzew Łódź narys.

Nacionalinė rinktinė

Yra žaidęs U-21 rinktinėje.
Žaidė nacionalinėje komandoje. Debiutavo 2016 m. gegužės mėn rungtynėse prieš Estijos rinktinę.
Imperatorius Momozono

Genealogija

Prieš įsėdimą į sostą Momozono vardas buvo Toohito (遐 仁).
Jis turėjo 2 sūnus ir vieną vienintelę dukrą. Su šeima jis gyvo karališkuose rumuose, kur dabar karaliauja Imperatorius Akihito. Jo sūnūs:
Princas Hidehito (vėliau žinomas kaip Imperatorius Go-Momozono,
Imperatoriškasis Princas Fushimi-ne-Miya Sadamochi.
Kraujaleidžiai

Istorija

Kaimas minimas 1775 m. Giedraičių mirusiųjų metrikų knygoje.
Arkų nacionalinis parkas

Arkų formavimasis

Arkų formavimosi mechanizmas yra sudėtingas procesas, kuris prasidėjo prieš 300 mln. metų. Tada susiklostė akmens druskos klodai, susidarę išgaravus jūros vandeniui. Vėliau jie buvo padengti kitomis uolienomis (dažnai smiltainiu). Atsidūrusi po kitais sluoksniais, akmens druska, veikiama milžiniško uolienų slėgio, pradėjo tekėti, raukšlėtis, formuoti taip vadinamus diapyrus. Taip palaipsniui suraukšlėjo ir virš akmens druskos esančius smiltainio sluoksnius. Vėliau visa teritorija buvo pakelta, o akmens druska buvo eroduota. Žymiai atsparesnė erozijai uoliena – smiltainis – liko arkų pavidalu.
Biržuvėnų I pasaulinio karo kapinės

Kapinės

Įrengtos Luokės ir Medelyno g. sankryžos kampe, priešais Gorskių gatvę, Biržuvėnų dvaro sodybos teritorijos pietrytiniame pakraštyje.
Netaisyklingo trikampio, nukirstu vakariniu kampu, plano. Iš šiaurės vakarų ir pietvakarių apjuostos akmenų mūro tvoros, kurios vakariniame kampe įrengti kaltiniai, ažūriniai varteliai. Iš rytų – pietryčių pusės kapines nuo aplinkos skiria suplokštėjęs žemių pylimas. Kapinėse taisyklingomis eilėmis, einančiomis šiaurės – pietų kryptimi, vienas šalia kito stovi tipiniai betoniniai kryželiai su įspaustais įrašais vokiečių kalba, kurie priekine puse atsukti į vakarus, link vartelių. Kapinių vakariniame pakraštyje auga keturi aukšti lapuočiai medžiai, tarp kurių seniau stovėjo koplytėlė arba kryžius.
Teritorijos plotas – 0,07 ha.

Istorija

Pirmojo pasaulinio karo pradžioje, 1915 m. pavasarį Rusijos kazokai apsupo keliu iš Biržuvėnų į Luokę traukiančią vokiečių karinę gurguolę. Į nelaisvę pateko apie 100 vokiečių karių, kurių daugumą sudarė važnyčiotojai. Kazokai belaisvius nuvarė į netoliese esančią Rokpelkę, užkapojo kardais ir užkasė. Frontui praūžus, vokiečių karinės okupacinės valdžios nurodymu žuvusius vokiečių karius Biržuvėnų gyventojai perlaidojo į naują kapavietę, kelio į Rapalius ir Luokę sankryžoje.
Objektas patenka į kultūros vertybės – Biržuvėnų dvaro sodybos (u. k. 730) teritoriją.
Voldemaras Vasilis

Voldemaras Žanis Vasilis (šved. Voldemars Zanis Vasilis; 1922 m. sausio 13 d. Skuode – 2001 m. balandžio 8 d.  Švedijos Vestra Jotalando lėno Västra Frölunda vietovėje) – iš Žemaitijos kilęs Švedijos architektas.

Biografija

Gimė ir augo ūkininkų Janio Vasilio ir Katrinos Balceris šeimoje. 1941–1942 m. studijavo aukštojoje Kauno meno mokykloje (kitais duomenimis – Latvijos dailės akademijoje). Antrojo pasaulinio karo pabaigoje pasitraukė į Švediją. 1951 m. Čalmerso technikos universitete Geteborge įgijo architekto diplomą. 1945 m. įsidarbino akcinėje bendrovėje „Vetlandahus“ Eskilstiunoje, o nuo 1951 m. darbavosi žinomų švedų architektų Sven Brolid ir Jan Wallinder biuruose Geteborge. Pastarajame mieste 1957 m. atidarė savo architektūros biurą. 1959–1962 m. asistento pareigose dėstė Čalmerso technikos universitete. 
Žinomi šie didesni arch. Voldemaro Vasilio paruošti projektai: savivaldybės rūmai Jislavede (1961 m.), parapijos namai Miolndale (1962 m.), sporto baseinas Gnušėje (1964 m.), senelių prieglauda Geteborge (1965 m.), vyskupijos sodas Geteborge (1965 m.), bažnyčia Geteborgo priemiestyje Tuve (1976 m.). Be to suprojektavo keletą mokyklų ir biurų, pramoninių pastatų, gyvenamųjų rajonų ir vilų.
Versus aureus

Versus aureus – Lietuvos leidykla, įkurta 2003 m. Daugiausia leidžia humanitarinių mokslų literatūrą.
Per penkerius metus leidykla įsitvirtino leidybos rinkoje. 2006 m. ji pasiekė 1,37 mln. litų apyvartą, 2007 m. – 2,5 mln. litų. 2006 m. leidykla išleido 60 pavadinimų knygų, 2007 m. – 107 pavadinimų. Remiantis 2006 m. LNB vykdoma leidyklų statistika pagal išleidžiamų pavadinimų skaičių „Versus aureus“ leidykla užima vieną iš lyderiaujančių pozicijų pagal humanitarinių mokslų leidybą Lietuvoje.
Nuo 2004 m. „Versus aureus“ leidykla leidžia vis daugiau rimtos grožinės literatūros, o 2006 m. pradėjo leisti seriją „Debiutai“, kuri leidžia nežinomiems autoriams pradėti rašytojo kelią.

Leidžiamų knygų asortimentas

„Versus aureus” leidyklos asortimentą sudaro 60 % negrožinės literatūros ir 40 % grožinės literatūros leidinių. Leidykla leidžia humanitarinių mokslų literatūrą (istorija, etnologija, archeologija, filosofija, kultūros ir meno istorija), vadovėlius ir mokymo priemones, grožinę lietuvių ir užsienio šalių literatūrą, knygas vaikams, mokslinius periodinius leidinius.

Skaitytojų klubas

2007 m. leidykla įkūrė „Versus aureus“ Skaitytojų klubą, skirtą skaitymą vertinančių žmonių ir autorių bendravimui, diskusijoms ir kitai bendrai veiklai. „Versus aureus“ Skaitytojų klube 1300 narių ne tik iš Lietuvos, bet ir iš Danijos, Latvijos, Italijos. 2007 metais buvo surengti 39 klubo renginiai.
Airytės piliakalnis

Aplinkiniai piliakalniai

Rankių piliakalnis 15 kmKrūkų piliakalnis 20 kmMizainių piliakalnis 18 kmVytuolinių piliakalnis 22 kmSaldaus piliakalnis 18 mImulių piliakalnis 16 km
Vormsatės piliakalnis 22 kmBendelių piliakalnis 2,8 kmStrikių piliakalnis 19 km